# Valâ de Jor

Valâye de Jor, Comba de Jor
Por los articllos homonimos, vêde Jor.
La valâ de Jor$^,$ (la vallée de Joux en francês) — dens la pllanna vôdouèsa diont plletout la comba de Jor — ou ben de cotema la Valâ ’l est na valâ suissa en Arpetania, que sè trôve dens l’empartia centrâla du massis du Jura dedens lo quenton de Vôd. Son nom ére asse-ben çlli du vielyo district de La Valâ, disparu lo 1$^{ér}$ de janviér 2008.
’L est composâye de três comunes : Lo Chenèt, L’Abayie et Lo Luè que comptont doux-três velâjos et velagèts.
’L est yon des brés de la relogerie et pués lé sè trôvont tot pllen de bouteques des plles famoses manufactures relogiéres suisses, coment Breguèt, Ôdemârs Peguèt, Bllancpan, Jègère-LoCôtro, etc.
Les habitents de la valâ s’apèlont les Combiérs et les Combiéres.

## G·eografia

La valâ est situâ dedens lo massis du Jura et fat partia du district Jura-Vôd de bise du quenton de Vôd et du dèpartament francês du Jura.
La comba s’èpate entre-mié la chêna du Mont Risoux, u nord-ouest, que la supèrficie est brâvament cuvèrte de jor – l’est yona des ples grantes ètendues de bouescs en Suisse – , et la chêna de montagnes du Mont Tendre, du Crêt de la Nôve et du Mont Nêr, u sud-este.
L’Orba travèrse la vâl et sè jete dedens lo lèc des Rousses, pués aprés lo passâjo de la frontiére entre-mié la France et la Suisse, prés Lo Sentiér dedens lo lèc de Jor et, prés Lo Pont, dedens lo lèc Brenèt. Pués sè perd dedens la roche calquère du sol por n’en sortir per una cavèrne famosa prés Vâlorba.
Lo Col du Molendru pués lo Col du Marchèru rapondont la comba de Jor avouéc la règ·ion du Lèman. Lo Col du Mont d’Orzère, a bise du velâjo Lo Pont, mène a Vâlorba qu’est dedens la vâla d’en-bâs de l’Orba. La rota du Chenit ux Rousses mène en France, a la règ·ion de Môrél et de Sant-Gllôdo et, per la Valâ des Dappes, a Mijor (dens lo dèpartament de l’En), et lo Col de la Fôcile.

## Histouère

U Moyen Âjo, un conflit u torn la valâ at oposâ l’anciana abayie de Sent-Oyend du Jor, a Sant-Gllôdo, a la mêson des Prémontrâs dèta Abayie du lèc de Jor, construite a la riva de levant du lèc de Jor.
Lo 24 d’avril 1344, Françouès de la Sarra balye la valâ a Louis de Savouè. Dês 1536, la règ·ion est desot la dominacion de Bèrna, dês 1798 dedens lo canton du Lèman et en 1803 vint una partia du quenton de Vôd. Tant qu’en 2008 l’ére dedens l’ancian district de la Comba.
La valâ est un grant endrêt de la relogeria suissèssa.
El’at des stacions de squi d’hivèrn.

## Comenes

* Bois d’Amont
* Les Rousses
* Môrèl
* Lo Chenèt, avouéc les três fraccions : Lo Sentiér, L’Oriant, Lo Braçus
* L’Abayie
* Lo Luè

## Pèrsonalitâts

* Samuel-Henri Rochat (1783–1859), dèt compositor de l’himne vôdouès
* Anne-Marie Im Hof-Piguet (1916-2010)

## Vêre avouéc

* Lèc de Jor
* Jor

## Notes et rèferences
### Notes

* ↑ Diont asse-ben la valâye de Jor d’aprés les patouesans, qu’ècrisont « la vallâïe dè Djou » en grafia vôdouèsa.
* ↑ Dens la pllanna, diont la Comba, qu’ècrisont « la Comba » en grafia vôdouèsa.
* ↑ Ècrisont « lè Combié » et « lè Combiére » en grafia vôdouèsa.

### Vocabulèro

* ↑ Varianta vôdouèsa devant unna voyèla de « cél » a dèm m.
* Varianta vôdouèsa de « viua » f.
* Varianta vôdouèsa de « ensemblo » m.
* Varianta vôdouèsa de « viua » f.
* Varianta vôdouèsa de « ensemblo » m.
* ↑ Varianta vôdouèsa de « viua » f.
* ↑ Varianta vôdouèsa de « ensemblo » m.
* ↑ Varianta vôdouèsa de « patouesants » mpl. Varianta vôdouèsa de « ècrivont » 3$^{éma}$ pèrs du pl du pres de l’endic du v « ècrire ».
* ↑ Varianta vôdouèsa de « plana » f.
* ↑ Varianta vôdouèsa ou ben de « pletout » adv.
* ↑ Varianta vôdouèsa de « partia » f.
* ↑ Varianta vôdouèsa ou ben de « canton » m.
* ↑ Varianta vôdouèsa [çʎi] de « celi » pron dèm m.
* ↑ Varianta vôdouèsa de « viely » a m.
* ↑ Varianta vôdouèsa de « comenes » fpl.
* ↑ Varianta vôdouèsa de « relogeria » f.
* ↑ Varianta vôdouèsa de « tot plen » loc adv.
* ↑ Varianta vôdouèsa de « de les » art fpl.
* ↑ Varianta vôdouèsa ou ben de « ples » adv.
* ↑ Varianta vôdouèsa de « los » art mpl.

### Rèferences

* ↑ Nicolas Zaric : La forêt du Grand Risoud. Losena 1991.